2. ΝΟΜΟΘΕΤ. ΔΙΑΤΑΓΜΑ της 9/10 Δεκ. 1922 Περί προσωρινών υπογραμματέων και γραφέων της στρατ. δικαιοσύνης. Άρθρον 1 Εν καιρώ επιστρατεύσεως δύνανται να διορισθώσι προσωρινοί υπογραμματείς και γραφείς της στρατιωτικής δικαιοσύνης, κατά τα εφεξής ειδικώτερον οριζόμενα: 1)Προσωρινοί υπογραμματείς επί βαθμώ λοχίου διορίζονται έφεδροι υπηρετούντες οπλίται, οίτινες α)έχουσι δίπλωμα της νομικής σχολής του Πανεπιστημίου, ή β)είναι υπογραμματείς των κοινών δικαστηρίων. 2)Προσωρινοί γραφείς, επί βαθμώ δεκανέως διορίζονται έφεδροι υπηρετούντες οπλίται, οίτινες είναι α)φοιτηταί της νομικής σχολής του Πανεπιστημίου, ή β)υπογραμματείς ή γραφείς των κοινών δικαστηρίων. 3)Οί τε υπογραμματείς και γραφείς διορίζονται υπό του υπουργού των Στρατιωτικών ή υπό του Αρχηγού του εν εκστρατεία στρατού, ορκίζονται δε ενώπιον οιασδήποτε στρατιωτικής αρχής. 4)Ούτοι εκτελούσιν οία και οι μόνιμοι υπογραμματείς και γραφείς καθήκοντα. 5)Απολύονται της υπηρεσίας ταύτης μετά της στρατολογικής κλάσεώς των. Δύνανται όμως ν’ απολυθώσιν οποτεδήποτε υπό του υπουργού των Στρατιωτικών ή του Αρχηγού του στρατού και δι’ αμέλειαν περί την εκτέλεσιν των καθηκόντων των ή και δι’ οιονδήποτε άλλο πειθαρχικόν παράπτωμα. Δια της απολύσεως επανέρχονται εις ην στρατολογικήν κατάστασιν ευρίσκοντο προ του διορισμού των. 6)Προσωρινοί γραφείς, μετά ενιαύσιον εν τη θέσει ταύτη υπηρεσίαν, δύνανται να προαχθώσιν υπό του υπουργού των Στρατιωτικών ή υπό του Αρχηγού του εν εκστρατεία στρατού, δεν υπάγονται εις αυτόν, εις προσωρινούς υπογραμματείς. Άρθρον 2 (Προσωρινής ισχύος). Άρθρον 3 Καταργείται πάσα διάταξις αντικειμένη εις το παρόν διάταγμα. 